Հետաքրքիր մի զգացողություն ևս՝ երբ թերթում ես հատուկ այս ցուցահանդեսի առիթով հրատարակված կատալոգը։ Յուրաքանչյուր էջում կոթողային՝ մոնումենտալ հնչեղությամբ մի գործ է: Իրականում դրանք փոքրաչափ ստեղծագործություններ են՝ հաճախ 16-20 սմ բարձրությամբ: Դրանք՝ բոլորն անխտիր, հատկորոշվում են ներքին զորեղ լիցքերով և առնական շեշտվածությամբ: Մերօրյա սոցիալական պայմաններն են ստիպում քանդակագործներին ստեղծելու մանրածավալ քանդակներ: Յուրի Պետրոսյանը ևս բացառություն չէ: Ցուցահանդեսին ներկայացված ամենածավալուն աշխատանքը 1 մ բարձրությամբ «Ռեքվիեմն» է՝ նվիրված Սումգայիթի զոհերի հիշատակին։